open-index/open-wikipedia-markdown huggingface dataset:
Ifreita

**Ifreita** () – miestas Jungtinėse Amerikos Valstijose, Vašingtono valstijos centrinėje dalyje. Granto apygardos centras. Praeina Sietlo–Spokano geležinkelis, keliai į Spokaną, Venačį, Paską. Verčiamasi drėkinamąja žemdirbyste (auginamos liucernos, kviečiai, obuoliai). Aplink yra daug tvenkinių ir ežerų (vystoma žvejyba, medžioklė, turizmas). Yra Granto apygardos istorijos muziejus ir etnografinis kaimas. Yra JAV žemių įsisavinimo biuro atstovybė Kolumbijos upės regionui.

2010 m. 84,1 % miesto gyventojų buvo baltieji, 16,7 % (visų rasių) – lotynoamerikiečiai, 9,5 % – mišrios kilmės, 1,3 % – azijiečiai, 1,1 % – indėnai, 0,8 % – afroamerikiečiai.

## Istorija
1882 m. čia įsikūrė arklių augintojai. 1892 m. sudaryta Ifreitos gyvenvietė, greičiausiai pavadinta pagal Biblijoje minimą Betliejaus pavadinimą „Efratas“. Miestas ir apygardos centras nuo 1909 m. Ifreita augo įrengiant kanalus ir drėkinamąsias sistemas. II pasaulinio karo metais veikė karinių oro pajėgų treniruočių bazė.

## Šaltiniai
Aberdynas (Vašingtonas)

**Aberdynas** () – miestas Jungtinėse Amerikos Valstijose, Vašingtono valstijos vakarinėje dalyje, prie Ramiojo vandenyno Greis Harboro įlankos bei Šihaliso ir Viškos upių santakos. Ateina geležikelio linija iš Bremertono, plentai į Olimpiją, Port Andželesą, Astoriją. Tarp Aberdyno ir Hokviemo yra Greis Harboro giliavandenis uostas. Verčiamasi žvejyba, medienos apdirbimu, jūros gerybių perdirbimu, turizmu. Veikia Greis Harboro koledžas (nuo 1930 m.)

2010 m. 80,4 % miesto gyventojų buvo baltieji, 15,8 % (visų rasių) – lotynoamerikiečiai, 4,9 % – mišrios kilmės, 3,7 % – indėnai, 1,9 % – azijiečiai, 0,8 % – afroamerikiečiai.

## Istorija
1792 m. gegužės 7 d. kapitono Roberto Grėjaus laivas „Kolumbija“ įplaukė į įlanką šalia dabartinio Aberdyno ir pavadino ją Bulfinč Harboru. 1878 m. Samuelis Beinas čia įkūrė kaimą, kuris po dešimties metų susijungė su gretimu Viškos kaimu ir sudarė Aberdyną (miestas nuo 1890 m.). 1895 m. atitiesta Šiaurės Ramiojo vandenyno geležinkelio linija, miestas ėmė sparčiai augti. 1904 m. Aberdyną suniokojo gaisras, daugelis namų atstatyti ne iš medžio, bet iš plytų. XX a. pr. Aberdynas garsėjo salūnais, viešnamiais, kazino, klestėjo nusikalstamumas, žmogžudystės.

1967 m. Aberdyne gimė grupės „Nirvana“ vokalistas Kurtas Kobeinas.

## Šaltiniai
Aberdynas (reikšmės)

**Aberdynas** () gali reikšti:
* Aberdynas – miestas Škotijoje;
* Aberdynas – miestai JAV:
** Aberdynas – Vašingtono valstijoje;
** Aberdynas – Pietų Dakotoje;
** Aberdynas – Merilande;
** Aberdynas – Misisipės valstijoje;
** Aberdynas – Aidahe;
** Aberdynas – Šiaurės Karolinoje;
* Aberdynas – Honkongo teritorija;
* Aberdynas – gyvenvietė Kanadoje, Saskačevane;
* Aberdynas – gyvenvietė Pietų Afrikos Respublikoje, Rytų Kape;
* Aberdyno ežeras – ežeras Kanadoje, Nunavute;
* Aberdyno krioklys – krioklys Šri Lankoje.
Gyvenimas pagal Čaką

**Gyvenimas pagal Čaką** () – 2024 m. JAV mokslinės fantastikos drama, kurią režisavo Mike Flanagan. Tai to paties pavadinimo Stephen King apysakos ekranizacija. Pagrindinį vaidmenį atlieka Tom Hiddleston, taip pat vaidina Mark Hamill, Chiwetel Ejiofor, Karen Gillan ir Jacob Tremblay.

Filmas laimėjo žiūrovų prizą 49-ajame Tarptautiniame Toronto kino festivalyje, kur 2024 m. rugsėjo 6 d. įvyko jo pasaulinė premjera. Lietuvos kino teatruose pasirodė 2025 m. birželio 20 d.

## Siužetas
Trys istorijos iš Čarlzo „Čako“ Kranco gyvenimo – nuo jo mirties iki vaikystės vaiduoklių namuose.

## Vaidmenys

: *Aktorius – veikėjas*

* Tom Hiddleston – *Charles "Chuck" Krantz*
** Benjamin Pajak, Cody Flanagan ir Jacob Tremblay – *jaunesnės Čako versijos*
* Nick Offerman – *naratorius*
* Chiwetel Ejiofor – *Marty Anderson*
* Karen Gillan – *Felicia Gordon*
* Mark Hamill – *Albie Krantz*
* Mia Sara – *Sarah Krantz*
* Q'orianka Kilcher – *Ginny Krantz*
* Heather Langenkamp – *Vera*
* Samantha Sloyan – *Miss Rohrbacher*
* Kate Siegel – *Miss Richards*
* Matthew Lillard – *Gus*
* Annalise Basso – *Janice Halliday*
* Carl Lumbly – *Sam Yarbrough*
* Rahul Kohli – *Bri*
* Trinity Bliss – *Cat McCoy*
* Violet McGraw – *Lily*

## Filmo gamyba
2020 m. liepą Darren Aronofsky prodiuserinė kompanija „Protozoa Pictures“ svarstė galimybę ekranizuoti Stephen Kingo apysaką „Gyvenimas pagal Čaką“, tačiau 2023 m. gegužę paskelbta, kad režisierius Mike Flanagan adaptuos šią istoriją, o pagrindinius vaidmenis atliks Tom Hiddleston ir Mark Hamill. Flanagan anksčiau režisavo King romanų adaptacijas, įskaitant „Džeraldo žaidimą“ (2017 m.) ir „Daktarą Miegą“ (2019 m.).

Filmavimas prasidėjo Alabamoje 2023 m. spalį ir baigėsi lapkričio 16 d., 2023 m. SAG-AFTRA streiko metu, pagal SAG-AFTRA laikinąjį susitarimą. Leidinys „Deadline Hollywood“ pranešė, kad aktorių gretas papildė Chiwetel Ejiofor, Karen Gillan ir Jacob Tremblay.

2024 m. balandį paskelbta, kad kompozitoriais dirbs John Andrew Grush ir Taylor Newton Stewart, dažni M. Flanagan bendradarbiai.

## Apdovanojimai

## Nuorodos
* 
* 
* 
## Išnašos
97-oji Oskarų teikimo ceremonija

**97-oji „Oskarų“ teikimo ceremonija** () – Kino meno ir mokslo akademijos (AMPAS) rengiama ceremonija, kuri vyko 2025 m. kovo 2 d. „Dolby“ teatre Holivude, Los Andžele. Renginį vedė laidų vedėjas ir komikas Conan O'Brien.

Iškilmingo renginio metu AMPAS įteikė Akademijos apdovanojimus (paprastai vadinamus „Oskarais“) įvairiose kategorijose už 2024 m. išleistus filmus.

„Anora“ laimėjo penkis pagrindinius apdovanojimus, įskaitant geriausio metų filmo apdovanojimą. Kiti laimėtojai: „Brutalistas“ – trys apdovanojimai, po du apdovanojimus gavo filmai „Kopa. Antra dalis“, „Emilija Perez“ ir „Piktoji“, po vieną – „Konklava“, „Potvynis“, „Aš nesu robotas“, „Aš vis dar čia“, „Kiparisų šešėlyje“, „Ne jūsų žemė“, „Vienintelė mergina orkestre“, „Tikras skausmas“ ir „Substancija“. Daugiausia nominacijų – 13 – gavo „Emilija Perez“, po 10 – „Brutalistas“ ir „Piktoji“.

## Apdovanojimai
Laimėtojai išvardyti pirmieji ir **paryškinti**.

## Išnašos
Hokviemas

**Hokviemas** () – miestas Jungtinėse Amerikos Valstijose, Vašingtono valstijos vakarinėje dalyje, prie Ramiojo vandenyno Greis Harboro įlankos bei Šihaliso upės estuarijos ir į ją įtekančios Hokviemo upės. Ateina geležinkelio linija iš Bremertono, tarp Aberdyno ir Hokviemo yra Greis Harboro giliavandenis uostas. Hokviemas faktiškai susiliejęs su Aberdynu. Verčiamasi žvejyba, medienos apdirbimu, mašinų gamyba, žuvies konservavimu.

Yra Hokviemo pilis (1897 m. vila, pastatyta medienos pramonės magnato Roberto Laito). Tuojau į vakarus yra Greis Harboro nacionalinis laukinės gamtos draustinis (įkurtas 1988 m.), skirtas saugoti migruojančius pakrančių paukščius.

2010 m. 85,5 % miesto gyventojų buvo baltieji, 9,5 % (visų rasių) – lotynoamerikiečiai, 4,2 % – mišrios kilmės, 3,9 % – indėnai, 1,1 % – azijiečiai, 0,8 % – afroamerikiečiai.

## Istorija
Hokviemą 1859 m. įkūrė prie Hokviemo upės žiočių atsikėlę medkirčiai. Gyvenvietė plėtojosi kaip medienos pramonės centras. Miestas nuo 1890 m.

## Šaltiniai
Mozes Leikas

**Mozes Leikas** () – miestas Jungtinėse Amerikos Valstijose, Vašingtono valstijos centrinėje dalyje, prie Mozeso tvenkinio ant Krab Kriko upės. Yra oro uostas, plentai į Spokaną, Elensbergą, Ifreitą, Mesą. Plėtojama drėkinamoji žemdirbystė (auginami cukriniai runkeliai, liucernos, javai, bulvės), gyvulininkystė. Apylinkėse plėtojamas turizmas, medžioklė, žvejyba. Įrengus Grand Kulio užtvanką, pakilęs vandens lygis, susidarę daug tvenkinių. Maisto pramonė. Yra koledžas (1962 m.), aviacijos treniruočių bazė.

2020 m. 74,2 % miesto gyventojų buvo baltieji, 29 % (visų rasių) – lotynoamerikiečiai, 4,4 % – mišrios kilmės, 2,0 % – azijiečiai, 1,4 % – afroamerikiečiai, 1,1 % – indėnai.

## Istorija
Gyventojai pradėjo kurtis 1897 m., 1910 m. sudaryta Nepelio gyvenvietė. 1938 m. suteiktas miesto statusas ir pavadinimas pakeistas į Mozes Leiką pagal indėnų sinkajuzų vadą Mozesą.

## Šaltiniai
Kvapioji bursera

**Kvapioji bursera** (*Bursera graveolens*) – burserinių (*Burseraceae*) šeimos augalų rūšis, paplitusi atogrąžų Amerikoje. Arealas driekiasi nuo vidurio Meksikos ir Gvatemalos šiaurėje, per Centrinę Ameriką iki Pietų Amerikos šiaurės (Venesuelos, Kolumbijos, Ekvadoro, Peru).

Tai 4–10 m aukščio nedidelis medis su pilka, lygia žieve. Lapai vieną kartą skiautėti, iki 27,5 cm ilgio ir 13 cm pločio, su 5–10 lapelių (siaurai kiaušiniški arba ovalūs). Žiedynai iki 6 cm ilgio, turi po 4 taurėlapius ir vainiklapius. Vaisiai pailgi ar elipsiški, 7–11 mm ilgio, prinokę būna raudoni.

Dervinga kvapiosios burseros mediena indėnų naudojama šamanistinėms apeigoms. Taip pat išgaunamas eterinis aliejus, naudojamas parfumerijoje (pagrindinės sudedamosios medžiagos – limonenas, α-terpineolis, mentofuranas, karvona). Pasižymi citrinišku kvapu. Pietų Amerikoje kvapioji bursera smilkoma siekiant atbaidyti piktąsias dvasias, kaip vaistas prieš įvairias ligas.

Savo areale kvapioji bursera vadinama *[[palo santo]]* („šventąja lazda“), taip pat *caraña, crispín*.


Bursera graveolens without leaves.jpg|Kvapioji bursera be lapų
Bursera graveolens 1zz.jpg|Lapai
Palo santo Año Nuevo.jpg|Smilkymui paruošti kvapiosios burseros pagaliukai
Limpieza energética con palo santo (Bursera graveolens).jpg|Energetinis valymas burseros dūmais (Peru)


## Šaltiniai
Jessica Chastain

**Džesika Mišelė Čestein** (, g. ) – amerikiečių aktorė ir prodiuserė.

Ji yra pelniusi įvairių apdovanojimų, įskaitant „Oskarą“ ir „Auksinį gaublį“, be to, nominuota dviem „Tony“ ir „Primetime Emmy“ apdovanojimams. 2012 m. žurnalas „Time“ aktorę įtraukė į 100 įtakingiausių pasaulio žmonių sąrašą.

Yra prodiuserinės kompanijos „Freckle Films“, sukurtos siekiant skatinti įvairovę kine, įkūrėja ir futbolo klubo „Angel City FC“ investuotoja.

Čestein yra feministė ir dažnai pasisako prieš moterų ir mažumų diskriminaciją Holivude. 2022 m. keliavo į Kyjivą Rusijos invazijos į Ukrainą metu, aplankė vaikų ligoninę ir susitiko su prezidentu Volodymyru Zelenskiu.

## Karjera
Pradėjo vaidinti pjesėse, pavyzdžiui, V. Šekspyro „Romeo ir Džuljeta“. Vėliau vaidino įvairiuose televizijos serialuose, pavyzdžiui, mini seriale „Juodabarzdis“ (2006 m.), kur gavo pirmąjį svarbesnį vaidmenį. 2008 m. Džesika Čestein, būdama 31 metų, debiutavo kine dramoje „Džolina“. Jos proveržis kino pasaulyje įvyko 2011 m., kai pasirodė šešiuose filmuose, įskaitant dramas „Slėptuvė“ (2011 m.) ir „Gyvenimo medis“ (2011 m.).

Buvo nominuota „Oskarui“ už vaidmenį periodinėje dramoje „Tarnaitė“ (2011 m.) ir CŽV analitikės vaidmenį trileryje „Pusvalandis po vidurnakčio“ (2012 m.).

2014 m. vaidino Kristoferio Nolano mokslinės fantastikos filme „Tarp žvaigždžių“. Kitais metais vaidino Ridlio Skoto filme „Marsietis“. Abu filmai sulaukė kritikų pripažinimo, o Čestein buvo giriama už vaidybą.

Suvaidino Tamę Fei Mesner 2021 m. biografiniame filme „Tamės Fei akys“ ir pelnė „Oskarą“ kaip geriausia aktorė.

## Filmografija

### Filmai
}
| 
|}
### Televizija

## Išnašos
Anakortesas

**Anakortesas** () – miestas Jungtinėse Amerikos Valstijose, Vašingtono valstijos šiaurės vakarinėje dalyje, Fidalgo saloje, prie Rosarijaus sąsiaurio, priešais San Chuano salyną. Plentas ir geležinkelis į Berlingtoną, keltai į San Chuano salą, Viktoriją. Maisto (žuvies perdirbimo), naftos perdirbimo pramonė. Turizmas. Šalia yra Padiljos įlankos nacionalinis estuarijos draustinis.

2010 m. 91,5 % miesto gyventojų buvo baltieji, 5,0 % (visų rasių) – lotynoamerikiečiai, 3,3 % – mišrios kilmės, 1,9 % – azijiečiai, 0,7 % – afroamerikiečiai, 1,0 % – indėnai.

## Istorija
XIX a. septintajame dešimtmetyje Fidalgo salos šiaurinėje dalyje įkurtas Šip Harboro uostas. 1877 m. čia valdą turėjęs geležinkelių magnatas Amosas Boumanas gyvenvietę pervadino suispanintai į Anakortesą pagal savo žmoną Ana Kurtis. Miestas nuo 1891 m.

## Šaltiniai
Venačis

**Venačis** () – miestas Jungtinėse Amerikos Valstijose, Vašingtono valstijos centrinėje dalyje, Kaskadinių kalnų papėdėje, prie Kolambijos ir Venačio upių santakos, priešais Rytų Venačį. Čelano apygardos centras. Plentai į geležinkeliai į Everetą, Spokaną, Orovilį. Medienos apdirbimo, aliuminio pramonė. Vaisių (ypač obuolių) auginimas. Aplinkiniuose kalnuose kuriasi poilsio vietos. Venačio nacionalinio miško būstinė, yra Šiaurės vidurio Vašingtono muziejus, Venačio slėnio koledžas (nuo 1939 m.), Vašingtono valstijos universiteto daržovininkystės eksperimentinė stotis. Vyksta kasmetinė obelų žydėjimo šventė.

2020 m. 65,9 % miesto gyventojų buvo baltieji, 32,6 % (visų rasių) – lotynoamerikiečiai, 11,9 % – mišrios kilmės, 1,3 % – azijiečiai, 0,5 % – afroamerikiečiai, 1,4 % – indėnai.

## Istorija
Venačis įkurtas 1888 m., 1982 m. gyvenvietė perkelta 1,6 km į rytus, prie nutiesto Didžiojo Šiaurės geležinkelio. Pradėjo augti iriguojant žemes. Nuo 1899 m. – apygardos centras, nuo 1901 m. – miestas.

## Šaltiniai
2024–2025 m. 360Sports Malta Premier

**2024–2025 m. 360Sports Malta Premier** arba **2024–2025 m. Premier League** – Maltos aukščiausios lygos sezonas, vykęs nuo 2024 m. rugpjūčio 16 d., o baigsis 2025 m. gegužės d.

## Formatas
Pakito lygos formatas ir sumažėjo dalyvių skaičius nuo keturiolikos komandų iki dvylikos. 

Naujasis lygos formatas įsigaliojo nuo 2024–2025 m. sezono: 
* Maltos „Premier“ lygoje rungtyniavo 12 komandų. Pirmame etape kiekviena iš dvylikos komandų sužais po vieną kartą, o po to lyga bus padalinta į dvi dalis. 
* Stipriųjų grupėje žaidžia šešios geriausios komandos, o likusios šešios kovoja dėl išlikimo stipriausiame šalies divizione. Kiekvienos iš grupių komandos tarpusavyje žais dar kartą. 
* Komandos pradės finalinį etapą nuo nulio taškų.

## Komandos
Lygą sudarė dvylika komandų; praėjusio sezono dešimt geriausių komandų ir dvi komandos, pakilusios iš 2023–2024 m. *Maltese Challenge League*. „Ħamrun Spartans“ gynė čempionų titulą. Melita klubas po vienuolikos metų pertraukos grįžo į Maltos „Premier“ lygą. Zabaro „Saint Patrick“ po dvidešimties metų pertraukos grįžo į Maltos „Premier“ lygą. Jie pakeitė „Gudja United“, „Santa Lucia“ ir „Sirens“, iškrito į žemesnį divizioną po penkerių metų aukščiausioje lygoje, o Valletta – po septyniasdešimt devynerių metų aukščiausioje lygoje.

## Pokyčiai




## Turnyrinė padėtis
### Antrasis etapas

### Galutinė lentelė

## Išnašos

## Nuorodos
* RSSSF duomenų bazė
* SOCCERWAY Premjer lyga
* SOCCERWAY (mot.)
Motinos instinktas

**Motinos instinktas** () – 2024 m. amerikiečių psichologinis trileris, Benoît Delhomme režisūrinis debiutas. Tai 2018 m. prancūzų kalba sukurto filmo perdirbinys. Vaidina Jessica Chastain, Anne Hathaway, Anders Danielsen Lie ir Josh Charles.

Lietuvą filmas pasiekė anksčiausiai – kino teatruose jis pasirodė 2024 m. kovo 8 d. Jungtinėje Karalystėje išleistas kovo 27 d., o Jungtines Amerikos Valstijas pasiekė tik po 4 mėnesių.
## Siužetas
Alisa ir Selina gyvena tradicinį gyvenimą, turi sėkmingus vyrus ir mylimus sūnus, tačiau idealią gyvenimo harmoniją netikėtai sugriauna tragiškas nelaimingas atsitikimas. Kaltė, įtarinėjimai ir paranoja ima griauti jų, kaip geriausių draugių, ryšį.

## Vaidmenys

: *Aktorius – veikėjas*

* Jessica Chastain – *Alice Bradford*
* Anne Hathaway – *Céline Jennings*
* Anders Danielsen Lie – *Simon Bradford*
* Josh Charles – *Damian Jennings*
* Eamon O'Connell – *Theo Bradford*
* Caroline Lagerfelt – *Granny Jean*
* Baylen D. Bielitz – *Max Jennings*

## Filmo gamyba
2020 m. spalį pranešta, kad režisieriumi pasamdytas Olivier Masset-Depasse. Į aktorių gretas įtrauktos Jessica Chastain ir Anne Hathaway, be to, filmą prodiusuoti padės Chastain prodiuserinė kompanija „Freckle Films“. 2022 m. birželį Benoît Delhomme pakeitė Masset-Depasse, pasitraukusį iš direktoriaus pareigų dėl „šeimyninių įsipareigojimų“. Taip pat prie kolektyvo prisijungė aktoriai Josh Charles ir Anders Danielsen Lie.

Pagrindiniai filmavimo darbai prasidėjo 2022 m. gegužės 25 d. Naujajame Džersyje.

## Atsiliepimai
Recenzijų suvestinėje „Rotten Tomatoes“ 53 % iš 58 kritikų atsiliepimų yra teigiami, o vidutinis įvertinimas – 5,7/10. „Metacritic“, kuri naudoja svertinį vidurkį, remdamasi 19 kritikų, filmui skyrė 47 balus iš 100 galimų, o tai reiškia, kad vertinimai yra „mišrūs arba vidutiniški“.

## Nuorodos
* 
* 
* 
## Išnašos
Obernas (Vašingtonas)

**Obernas** () – miestas Jungtinėse Amerikos Valstijose, Vašingtono valstijos vakarinėje dalyje, Vait Riverio slėnyje, 16 km į šiaurės rytus nuo Takomos. Plentų ir geležinkelių mazgas (linijos į Sietlą, Takomą, Jakimą, Samnerį). Aviacijos detalių gamyba. Veikia Federalinės aviacijos administracijos oro kontrolės centras (nuo 1962 m.). Veikia Grin Riverio bendruomenės koledžas (nuo 1963 m.), simfoninis orkestras, *Evergreen City* baletas, Vait Riverio slėnio muziejus (su imigrantų iš Japonijos namo ekspozicija), lenktynių trasa. Mieste stovi paminklas 1855 m. Vait Riverio žudynių (indėnų nužudyti devyni naujakuriai) memorialas. Apylinkėse yra lašišų žuvininkystės ūkis, Maklšuto indėnų rezervacija (gyvena sališai).

2020 m. 48,6 % miesto gyventojų buvo baltieji, 18,6 % (visų rasių) – lotynoamerikiečiai, 12,9 % – azijiečiai, 7,0 % – mišrios kilmės, 7,5 % – afroamerikiečiai, 3,1 % – okeaniečiai, 1,7 % – indėnai.

## Istorija
1887 m. gyvenvietę įkūrė Levis V. Balardas ir pavadino Sloteriu pagal prieš trisdešimt metų čia, mūšyje su indėnais žuvusį karininką V. A. Sloterį. Vietos gyventojams šis pavadinimas nepatiko ( 'skerdikas'), todėl jie padavė peticiją, ir 1893 m. pavadinimas pakeistas į Oberną (pagal miestą Niujorko valstijoje). Miesto teisės suteiktos 1914 m. Obernas augo kaip Šiaurės Ramiojo vandenyno geležinkelio mazgas.

## Šaltiniai
Slėptuvė (2011 filmas)

**Slėptuvė** () – 2011 m. amerikiečių psichologinis trileris, kurio scenarijų parašė ir režisavo Jeff Nichols, o pagrindinius vaidmenis atliko Michael Shannon ir Jessica Chastain. Filmo siužetas pasakoja apie jauną vyrą ir tėvą (akt. M. Shannon), kurį kamuoja apokaliptinės vizijos ir kuriam kyla klausimas, ar reikia saugoti šeimą nuo artėjančios audros, ar nuo savęs ir didėjančių rūpesčių dėl paranoidinės šizofrenijos.

Jis sulaukė teigiamų kritikų vertinimų ir laimėjo du „Saturno“ apdovanojimus – už geriausią scenarijų ir geriausią aktorių (Michael Shannon), taip pat buvo nominuotas dar dviem apdovanojimams – už geriausią siaubo ar trilerio filmą ir už geriausią aktorę (Jessica Chastain).

Jame gvildenamos vyriškumo, psichikos sutrikimų ir to, ką žmonės daro, kad apsaugotų tuos, kuriuos myli, temos.

## Vaidmenys
: *Aktorius – veikėjas*

* Michael Shannon – *Curtis*
* Jessica Chastain – *Samantha*
* Shea Whigham – *Dewart*
* Katy Mixon – *Nat*
* Ray McKinnon – *Kyle*
* Lisa Gay Hamilton –  *Kendra*
* Robert Longstreet – *Jim*
* Kathy Baker – *Sarah*

## Atsiliepimai
Recenzijų suvestinėje „Rotten Tomatoes“ 92 % iš 168 kritikų atsiliepimų yra teigiami, o vidutinis įvertinimas – 8/10. „Metacritic“, kuri naudoja svertinį vidurkį, remdamasi 34 kritikais, filmui skyrė 85 balus iš 100 galimų, o tai reiškia „visuotinį pripažinimą“.

## Nuorodos
* 
* 
* 
## Išnašos
Obernas

**Obernas** () gali reikšti:
* miestai JAV:
** Obernas – Alabamoje;
** Obernas – Vašingtono valstijoje;
** Obernas – Niujorko valstijoje;
** Obernas – Meine;
** Obernas – Masačusetse;
** Obernas – Kalifornijoje;
** Obernas – Indianoje;
** Obernas – Ilinojuje;
** Obernas – N. Hampšyre;
** Obernas – Džordžijoje;
** Obernas – Kentukyje;
** Obernas – Nebraskoje;
** Obernas – Mičigane;
** Obernas – Kanzase;
** Obernas – Ajovoje;
* Obernas – miestas Australijoje (N. P. Velse).
Spokan Valis

**Spokan Valis** () – miestas Jungtinėse Amerikos Valstijose, Vašingtono valstijos rytuose, rytinis, didžiausias Spokano priemiestis. Įsikūręs Spokanų upės slėnyje, Spokano–Ker d’Aleno aglomeracijoje. Praeina Spokano–Ker d’Aleno plentas, šakojasi keletas geležinkelių.

Yra Spokan Valio paveldo muziejus, vyksta kasmetinė mugė.

2022 m. 83,1 % miesto gyventojų buvo baltieji, 7,1 % – lotynoamerikiečiai, 5,3 % – mišrios kilmės, 1,7 % – azijiečiai, 1,4 % – afroamerikiečiai, indėnai – 0,8 %.

## Istorija
Spokan Valis įkurtas 2003 m., sujungus keletą gyvenviečių, besidriekusių į rytus nuo Spokano (Dišmaną, Oportunitį, Trentvudą, Verdeilą, dalį Grineikro ir Rytų Spokano).

## Šaltiniai
Thurles Town FC

**Terlso „Town“** – Airijos futbolo klubas iš Terlso.

## Istorija
Įkurtas 1950 m. 1977 m. prisijungė Peak Villa FC komandą ir pateko į Airijos futbolo lygą, kurioje žaidė 1977–1982 m. 1982 m. susijungimas su „Peak Villa“ atšauktas, o Terlso komanda sugrįžo iš nacionalinių į apygardos pirmenybes.

## Pasiekimai

## Šaltiniai
Vola Vola

**Vola Vola** () – miestas Jungtinėse Amerikos Valstijose, Vašingtono valstijos pietrytinėje dalyje, prie Vola Volos upės, netoli sienos su Oregonu. Apygardos centras. Plentai į Liuistoną, Pendltoną, Paską. Yra regioninis oro uostas. Geležinkelis į uostą prie Kolambijos upės. Svarbus transporto mazgas. Maisto, medienos apdirbimo pramonė, vynininkystė. Yra JAV armijos inžinierių bataliono būstinė (vykdo infrastruktūros projektus apylinkėse). Veikia Vaitmano koledžas (nuo 1859 m.), Vola Volos koledžas (nuo 1892 m.), bendruomenės koledžas (1967 m.). Yra Vašingtono valstijos kalėjimas.

2010 m. 81,6 % miesto gyventojų buvo baltieji, 22,0 % (visų rasių) – lotynoamerikiečiai, 3,6 % – mišrios kilmės, 2,7 % – afroamerikiečiai, 1,4 % – azijiečiai, 1,3 % – indėnai.

## Istorija
1836 m. Markusas Vaitmanas dabartinio miesto vietoje įkūrė misionierių ligoninę tarp indėnų kajusų. Ji veikė iki 1847 m., kai po indėnų antpuolio baltieji buvo išžudyti. 1856 m. įkurtas Vola Volos karinis postas, apie kurį ėmė augti Steptovilio gyvenvietė (pavadinta pagal leitenantą generolą Edvardą Dž. Stepto, pasižymėjusį mūšiuose su indėnais). Nuo 1859 m. – apygardos centras. 1862 m. suteiktos miesto teisės, o pavadinimas pakeistas į Vola Volą (pagal šalia tekančią upę, kurios pavadinimas nezpersų kalba reiškia „mažų krioklių upė“). 1861 m. prasidėjus Aidaho aukso karštinei, čia plūstelėjo naujakurių. 1875 m. nutiestas Vola Volos–Kolambijos upės geležinkelis. XIX a. pab. į miestą atsikėlė nemažai italų ir Volgos vokiečių.

## Šaltiniai
Belinghamas

**Belinghamas** () – miestas Jungtinėse Amerikos Valstijose, Vašingtono valstijos šiaurės vakarinėje dalyje, prie Džordžijos sąsiaurio Belinghamo įlankos (Sališų jūros dalis), šalia Kanados sienos. Votkomo apygardos centras. Eina Sietlo–Vankuverio plentas ir geležinkelis, yra jūrų uostas, tarptautinis oro uostas. Popieriaus ir celiuliozės, jachtų statybos, maisto (žuvies konservų) pramonė. Transporto mazgas į San Chuano salas. Netoliese yra Lumio indėnų rezervacija, keletas valstijos parkų ir nacionalinių miškų. Veikia Vakarų Vašingtono universitetas (nuo 1893 m.), bendruomenės koledžas (1967 m.), Votkomo meno ir istorijos muziejus.

2020 m. 74,8 % miesto gyventojų buvo baltieji, 9,2 % (visų rasių) – lotynoamerikiečiai, 6,8 % – mišrios kilmės, 5,9 % – azijiečiai, 1,4 % – afroamerikiečiai, 0,9 % – indėnai.

## Istorija
1792 m. dabartinio miesto pakrantes pasiekė britų jūrininkas Džordžas Vankuveris ir pavadino jas Belinghamo įlanka pagal serą Viljamą Belinghamą. 1852 m. kapitonui Henriui Roderiui pastačius ties Votkom Folsu lentpjūvę, čia ėmė kurtis gyvenvietė. 1854 m. apylinkėse pradėtos kasti akmens anglys, o 1857–1858 m. vykus Freizerio upės aukso karštinei, prie Belinghamo įlankos savo stovyklavietę įsirengė auksakasiai. Nuo 1854 m. – apygardos centras. 1904 m. Belinghamo Įlankos Gyvenvietės (*Bellingham Bay Settlements* – Votkomas, Naujasis Votkomas, Sehomas ir Feirheivenas) susijungė į Belinghamo miestą.

## Šaltiniai
Al-Hilal Club

**Al-Hilal Club** arba trumpai **Al-Hilal** – Sudano futbolo klubas iš Omdurmano. Rungtyniavo Sudano aukščiausioje lygoje, o 2024–2025 m. sezone varžėsi Mauritanijos Superlygoje.

## Istorija
1930 m. įkurtas klubas. Pateko į aukščiausią šalies divizioną. Daugkartiniai Sudano čempionai. Atstovavo šaliai Afrikos žemyno turnyruose.

2020–2021 m. čempionatas buvo sustabdytas dėl pandemijos. 2022–2023 m. sezonas buvo sustabdytas dėl šalyje kilusių neramumų ir pilietinio karo.

Dėl pilietinių neramumų Sudane, 2024–2025 m. sezone Super D1 (Mauritanijos Superlygoje) varžėsi du klubai iš Sudano: Al-Merreikh ir Al-Hilal (Omdurmanas). Pastarasis klubas galutinėje komandų rikiuotėje buvo pirmoje vietoje, tapo garbės čempionais. Mauritanijos čempionais paskelbti antroje vietoje likę FC Nouadhibou futbolininkai.

## Pasiekimai
;  **[[Sudano futbolo lyga|Premjer lyga]]:**
*  **Čempionai (30)** 1965, 1966, 1969, 1973, 1981, 1983, 1984, 1986, 1987, 1989, 1991, 1994, 1995, 1996, 1998, 1999, 2003, 2004, 2005, 2006, 2007, 2009, 2010, 2012, 2014, 2016, 2017, 2020–2021, 2021–2022, 2024 m. 

;  **Sudano futbolo taurė:**
*  **Laimėtojai (8):** 1998, 2000, 2002, 2004, 2009, 2011, 2016, 2021–2022 m.

## Sezonai
; Mauritanijos Superlygoje

; Sudano Premjer lygoje

## Spalvinė gama
Klubo spalvinė gama – mėlyna ir balta.

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Futbolininkai atstovavę Sudano nacionalinei rinktinei
*  Ali Abu Eshrein, vartininkas
*  Faris Abdallah, gynėjas
*  Muhamed Ering, gynėjas
*  Aboaagla Abdalla, saugas
*  Salah Adel, saugas
*  Walieldin Khedr, saugas
*  Abdelraouf Yagoub, saugas
*  Muhamed Abdelrahman, puolėjas
*  Yaser Muzmel, puolėjas

; Užsieniečiai
*  Khadim Diaw, gynėjas
*  Ousmane Diouf, gynėjas
*  Madické Kané, saugas

## Išnašos

## Nuorodos
* Oficiali klubo svetainė
* SOCCERWAY 
* FLASHSCORE
* Transfermarkt
* Globalsportsarchive
Vašingtono apygarda (Meinas)

**Vašingtono apygarda** () – Jungtinių Amerikos Valstijų apygarda, esanti Meino rytinėje dalyje, prie Atlanto vandenyno ir sienos su Niu Bransviku Kanadoje. Labiausiai į rytus nutolusi JAV apygarda. Pagal 2020 m. JAV gyventojų surašymo duomenis, apygardoje gyveno 31 095 žmonės. Administracinis centras – Mačajasas, didžiausias miestas – Kalisas. Vystoma medienos apdirbimo ir produktų pramonė, yra celiuliozės fabrikų, verpalų gamyklų.

## Istorija
1604 m., vadovaujant keliautojui Samiueliui de Šampleinui, prie dabartinės Vašingtono apygardos krantų esančioje Šv. Kryžiaus saloje įkurta trumpalaikė prancūzų gyvenvietė.

1775 m. Mačajaso įlankoje įvyko pirmasis Amerikos revoliucijos jūrų mūšis.

Vašingtono apygarda įkurta 1789 m., pavadinta Džordžo Vašingtono garbei.

## Geografija
Vašingtono apygardoje vyrauja „kalvų ir slėnių“ reljefas, Atlanto vandenyno pakrantėje yra keletas salų. Yra vandens kelių: Rytų Didysis, Didysis, Medibempso, Baskahegano ežerai, Mačajaso, Naraguaguso, Plezanto upės. Ryčiausias žemyninės JAV taškas – Vest Kvodi Hedas.

Apygardos miškuose daugiausia auga eglės, kėniai, klevai, bukai. Yra viešųjų zonų, įskaitant Mushorno nacionalinį gamtos rezervatą, Uolėtąjį ežerą, taip pat Kobskuko įlankos, Kvodi Hedo bei Rok Blafso valstijos parkus. Įsikūrusi Pasamakvodžio Plezant Pointo indėnų rezervacija.

Mačajase, apygardos administraciniame centre, daug metų vystoma laivybos pramone. Istportas, ryčiausias šalies miestas, vertėsi sardinių konservavimu. Kitos Vašingtono apygardos gyvenvietės: Kalisas, Vudlandas, Lubekas, Džonsportas.

## Gyventojai
2020 m. JAV gyventojų surašymo duomenimis, apygardoje gyveno 88,72 % baltųjų, 4,44 % indėnų, 3,51 % mišrios rasės, 2,15 % lotynoamerikiečių, 0,5 % afroamerikiečių, 0,39 % azijiečių, 0,28 % kitų rasių ir 0,02 % Ramiojo vandenyno salų kilmės gyventojų.


Broadcove high.jpg|Kobskuko įlanka
Bad Little Falls on the Machias River in Machias, Maine image 15.jpg|Krioklys Mačajaso upėje
Bog at Quoddy Head State Park.jpg|Pelkė Kvodi Hedo valstijos parke
St Anne's Episcopal Church, Calais, Maine.jpg|Bažnyčia Kalise
Lubec. Maine.jpg|Gatvė Luboke

## Šaltiniai
Vašingtono apygarda

**Vašingtono apygarda** pavadinta 30 apygardų ir viena parapija Jungtinėse Amerikos Valstijose. Tai yra dažniausiai pasikartojantis apygardos pavadinimas šalyje. Visos pavadintos pagal buvusį JAV prezidentą Džordžą Vašingtoną. 

## Sąrašas
*Vašingtono apygarda (Aidahas);
*Vašingtono apygarda (Alabama);
*Vašingtono apygarda (Ajova);
*Vašingtono apygarda (Džordžija);
*Vašingtono apygarda (Florida);
*Vašingtono apygarda (Ilinojus);
*Vašingtono apygarda (Indiana);
*Vašingtono apygarda (Juta);
*Vašingtono apygarda (Kanzasas);
*Vašingtono apygarda (Kentukis);
*Vašingtono apygarda (Koloradas);
*Vašingtono apygarda (Meinas); (iki 1820 m. priklausė Masačusetsui);
*Vašingtono apygarda (Merilandas);
*Vašingtono apygarda (Minesota);
*Vašingtono apygarda (Misisipė);
*Vašingtono apygarda (Misūris);
*Vašingtono apygarda (Nebraska);
*Vašingtono apygarda (Niujorkas);
*Vašingtono apygarda (Ohajas);
*Vašingtono apygarda (Oklahoma);
*Vašingtono apygarda (Oregonas);
*Vašingtono apygarda (Pensilvanija);
*Vašingtono apygarda (Rod Ailandas);
*Vašingtono apygarda (Šiaurės Karolina);
*Vašingtono apygarda (Tenesis);
*Vašingtono apygarda (Teksasas);
*Vašingtono apygarda (Vermontas);
*Vašingtono apygarda (Virdžinija);
*Vašingtono apygarda (Viskonsinas);
*Vašingtono parapija, Luiziana (parapija Luizianoje – apygardai lygiavertis administracinis vienetas).
**Išnykusios apygardos:**

*Vašingtono apygarda (Pietų Dakota);
*Vašingtono apygarda (Vašingtonas).
Kenevikas

**Kenevikas** () – miestas Jungtinėse Amerikos Valstijose, Vašingtono valstijos pietinėje dalyje, ties Kolambijos dešiniajame krante, tuoj už Jakimos žiočių, priešais Sneiko žiotis. Sudaro aglomeraciją su Ričlandu ir Pasku. Plentų ir geležinkelių mazgas, automobilių ir geležinkelių tiltai per Kolambiją. Verčiamasi daugiausia drėkinamąja žemdirbyste (liucernos, kukurūzai, ankštiniai, cukriniai runkeliai, vynuogės, vyšnios). Chemijos, maisto pramonė. Apylinkėse veikia keletas hidroelektrinių.

2020 m. 59,2 % miesto gyventojų buvo baltieji, 30,2 % (visų rasių) – lotynoamerikiečiai, 4,7 % – mišrios kilmės, 2,8 % – azijiečiai, 1,7 % – afroamerikiečiai, 0,6 % – indėnai.

## Istorija
Kenevikas įkurtas 1892 m. Šiaurės Ramiojo vandenyno irigacijos bendrovės. Vietovės pavadinimas indėnų kalbomis galimai reiškia „žolėta vieta“.

1996 m. Kenevike rasta ~9400 metų senumo kaukolė (vadinamasis „Keneviko žmogus“). Dėl jos likimo ilgą laiką tęsėsi nesutarimai, kol galiausiai 2017 m. ji perduota indėnų bendruomenei ir palaidota.

## Šaltiniai

'
Paskas (JAV)

**Paskas** () – miestas Jungtinėse Amerikos Valstijose, Vašingtono valstijos pietinėje dalyje, Kolambijos kairiajame krante, prie Sneiko žiočių, priešais Keneviką (su juo ir Ričlandu sudaro aglomeraciją). Franklino apygardos centras. Yra trimiestį aptarnaujantis oro uostas, automobilių ir geležinkelių tiltai per Kolambiją, upių uostas. Veikia Kolambijos baseino koledžas (nuo 1955 m.). Netoliese, ant Sneiko upės įrengta hidroelektrinės užtvanka, sudarytas Sakadžavėjos tvenkinys.

2010 m. 55,8 % miesto gyventojų buvo baltieji, 55,7 % (visų rasių) – lotynoamerikiečiai, 3,3 % – mišrios kilmės, 1,9 % – azijiečiai, 1,9 % – afroamerikiečiai, 0,5 % – indėnai.

## Istorija
Paskas įkurtas 1880 m. indėnų kaimo vietoje, tiesiant Šiaurės Ramiojo vandenyno geležinkelį. Pavadintas pagal Sero de Pasko miestą Peru, kur anksčiau dirbo geležinkelio tiesėjas. Augo plėtojant Kolambijos irigacijos projektą. Apygardos centras nuo 1889 m., miestas nuo 1891 m.

## Šaltiniai

'
Paskas (reikšmės)

**Paskas** (*Pasco*) gali reikšti:
* Pasko departmentas – Peru administracinė teritorija;
* Pasko provincija – Peru administracinė teritorija;
* Sero de Paskas – miestas Peru;
* Paskas – miestas JAV, Vašingtono valstijoje;
* Pasko apygarda – Floridos (JAV) administracinė teritorija;
* Paskas – gyvenvietė Argentinoje, Kordobos prov.;
* Pasko salos – keletas smulkių salų prie Tasmanijos (Australija) krantų.
Kentas (Vašingtonas)

**Kentas** () – miestas JAV, Vašingtono valstijoje, Kingo apygardoje. 2020 m. gyveno 136 588 žmonės.

Miesto teisės nuo 1890 m. – antras seniausias miestas apygardoje po Sietlo (apygardos administracinio centro).

## Istorija
Kento apylinkėse kolonistai pirmą kartą nuolat apsigyveno 1850-aisiais. 1861 m. įsteigtas paštas.

1870 m. čia gyveno 277 gyventojai, o visa derlinga žemė buvo užimta.

XIX a. šeštajame ir septintajame dešimtmetyje vietos ūkininkai daugiausia pajamų kasmet gaudavo iš grūdinių ir pašarinių augalų – kviečių, miežių, avižų, šieno ir motiejukų. Septintojo dešimtmečio pabaigoje pagrindiniu pajamų šaltiniu miestelyje tapo apynių auginimas. Dėl amarų invazijos, kuri paveikė pasėlius Europoje, apyniai iš Pjudžet Saundo įlankos regiono pradėjo brangti, o iš apylinkių jie buvo gabenami upe arba geležinkeliu. 1889 m. miestelis pavadintas Kento grafystės, didžiausios apynių augintojos Anglijoje, vardu. Auginimas šioje vietovėje baigėsi netrukus po to, kai 1891 m. ir ją užpuolė amarai.

Kentui miesto teisės suteiktos 1890 m. gegužės 28 d., jame gyveno 793 gyventojai.

XX a. pradžioje Kente buvo verčiamasi pienininkyste ir veikė „Carnation“ kondensuoto pieno gamykla. Didžiosios depresijos laikotarpiu ir po jos Kentas buvo žinomas kaip „pasaulio salotų sostinė“. Po Antrojo pasaulinio karo miestas ėmė sparčiau augti. 1965 m. Kente pradėjo kurtis „Boeing“, o po kelerių metų – kitos aviacijos ir aukštųjų technologijų bendrovės.

## Gyventojai

### 2020 m. gyventojų surašymas
2020 m. JAV gyventojų surašymo duomenimis, Kente gyveno 136 588 gyventojai. Iš jų 39,7 % buvo baltaodžiai, 23,6 % – azijiečiai, 16,4 % – lotynoamerikiečiai (bet kokios rasės), 12,8 % – afroamerikiečiai, 2,6 % – Ramiojo vandenyno salų kilmės gyventojai, 1,0 % – indėnai, 20,4 % – mišrios rasės arba kiti.

### 2010 m. gyventojų surašymas
2010 m. JAV gyventojų surašymo duomenimis, mieste gyveno 92 411 žmonių. Iš jų 55,5 % buvo baltaodžiai, 16,6 % – lotynoamerikiečiai (bet kokios rasės), 15,2 % – azijiečiai, 11,3 % – afroamerikiečiai, 1,9 % – Ramiojo vandenyno salų kilmės gyventojai, 1,0 % – indėnai, 15,1 % – mišrios rasės arba kiti.

## Miestai partneriai
Miestai, su kuriais Kentas yra užmezgęs partnerystės ryšius:

*  Jangdžou, Kinija
*  Tamba, Japonija
*  Siunfjordas, Norvegija

## Išnašos

## Nuorodos
* Oficialus miesto tinklalapis
Ričlandas

**Ričlandas** () – miestas Jungtinėse Amerikos Valstijose, Vašingtono valstijos pietinėje dalyje, ties Kolambijos ir Jakimos upių santaka. Sudaro aglomeraciją su Keneviku ir Pasku. Plentų ir geležinkelių mazgas (linijos į Sietlą, Vola Volą, Boizį). Verčiamasi daugiausia drėkinamąja žemdirbyste (vynuogės, vaismedžiai, apyniai), gyvulininkyste. Yra Ramiojo vandenyno šiaurės vakarų nacionalinė laboratorija (vykdo energetikos tyrimus). Šalia yra Hanfordo branduolinė zona, kur vykdyti branduoliniai tyrimai.

2010 m. 87,0 % miesto gyventojų buvo baltieji, 7,8 % (visų rasių) – lotynoamerikiečiai, 4,7 % – azijiečiai, 3,2 % – mišrios kilmės, 1,4 % – afroamerikiečiai, 0,8 % – indėnai.

## Istorija
Ričlandas įkurtas 1905 m. kaip žemdirbių kaimas ir pavadintas pagal žemvaldį Nelsoną Ričą. Miestas nuo 1908 m.

1942 m. šalia Ričlando valstybė užėmė 160 tūkst. hektarų teritoriją branduolinio ginklo bandymams. Mieste pradėjo kurtis kariuomenė, Manheteno projekto mokslininkai. 1947 m. infrastruktūra perduota „General Electric“ bendrovei. 1958 m. Ričlandas vėl tapo civiliniu miestu, nors Hanfordo zona buvo naudojama dar iki 1988 m. Vėliau pradėtas vietovės valymas nuo radioaktyvių teršalų ir sunkiųjų metalų, įrengtos 177 saugyklos.

## Šaltiniai

'
Port Andželesas

**Port Andželesas** () – miestas Jungtinėse Amerikos Valstijose, šiaurės vakarinėje Vašingtono valstijos dalyje, prie Chuano de Fukos sąsiaurio, 29 km į pietus nuo Viktorijos miesto Kanadoje. Klalamo apygardos administracinis centras. 2020 m. JAV gyventojų surašymo duomenimis, mieste gyveno 19 960 gyventojai. Medienos, popieriaus, maisto perdirbimo bei žuvininkystės pramonė. Apylinkėse yra pieno ūkių.

Miestas įsikūręs Olimpo pusiasalyje. Su kitoje Chuano de Fukos sąsiaurio pusėje esančiu Viktorijos miestu galima susisiekti keltais. Port Andželese yra Olimpo nacionalinio parko būstinė. Kasmet, kiekvieną JAV darbo dienos savaitgalį vyksta *Salmon Derby* žvejybos renginys. Yra JAV pakrantės apsaugos stotis, kuri seniausia visoje šalyje, koledžas. Į rytus nuo miesto yra Apsaugos salos nacionalinis gamtos rezervatas, turintis retą ragasnapių mormonų populiaciją. 

## Istorija
Vietovę 1791 m. atrado ispanų tyrinėtojas Fransiskas de Elisa, uostą pavadino *Puerto de Nuestra Señora de los Angeles*. Nuolatine gyvenviete Port Andželesas tapo 1862 m.
## Gyventojai
2020 m. JAV gyventojų surašymo duomenimis, mieste gyveno 80,62 % baltųjų, 7,3 % mišrios rasės, 5,59 % lotynoamerikiečių, 2,98 % indėnų, 2,08 % azijiečių, 0,78 % afroamerikiečių, 0,46 % kitų rasių ir 0,2 % Ramiojo vandenyno salų kilmės gyventojų.

## Šaltiniai
Anakostija

**Anakostija** () – upė JAV šiaurės rytuose, kairysis Potomako upės intakas. Išteka iš Princo Džordžo apygardos Merilando valstijoje ir įteka į Potomaką Vašingtono mieste. Upės ilgis apie 13,5 km, baseinas – 456 km². Pagrindinę upės vagą aukštupyje suformuoja susiliejusios šiaurės vakarų ir šiaurės rytų atšakos į šiaurę nuo Kotidž Sičio, Merilando valstijoje.

 
Upės vardas siejamas su indėnais anakostais, gyvenusiais Anakostijos pakrantėse. Šiuo vardu taip pat pavadintas 1921 m. išaiškintas asteroidas 980 Anacostia.

## Istorija

Statantis Vašingtono miestui, upės žemupys pradėtas aktyviai eksploatuoti. 1815 m. nutiestas Vašingtono kanalas, sujungęs Anakostiją su Tiber Creek, kitu Potomako intaku, o vėliau su Česapiko ir Ohajo kanalu. Miesto kanalas po 1850 m. prarado reikšmę. Amerikos pilietinio karo metu į pietus nuo upės buvo pastatyta plati fortų linija, kad nuo konfederatų artilerijos ugnies apsaugotų Vašingtono karo laivų statyklą.

Dėl didelės upės taršos ir menkų finansinių investicijų į jos valymą daugelio amerikiečių upė buvo praminta „Užmirštąja upe“. Tačiau pastaraisiais metais privačios organizacijos ir įmonės Vašingtone ir Merilande, taip pat federalinė vyriausybė bendradarbiavo siekdamos sumažinti taršos lygį, kad apsaugotų ekologiškai vertingą Anakostijos vandens aplinką. 

## Šaltiniai
Al-Falah Club

**Al-Falah Club** arba trumpai **al-Falah** – Sudano futbolo klubas iš Atbaros. 

## Istorija
1948 m. įkurtas klubas. Pateko į aukščiausią šalies divizioną. 

## Pasiekimai
; **[[Sudano futbolo lyga|Premjer lyga]]**:
*  **Čempionai ()** m. 

; Sudano futbolo taurė:
*  **Laimtojai ()**: m.

## Sezonai
; Pastarųjų metų sezonai

## Spalvinė gama
Klubo spalvinė gama – žalia ir balta.

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Futbolininkai atstovavę Sudano nacionalinei rinktinei
*  , vartininkas

; Užsieniečiai
*  

## Išnašos

## Nuorodos
* Oficiali klubo svetainė
* SOCCERWAY 
* FLASHSCORE
* [ Transfermarkt]
* Globalsportsarchive
Naglis Paliušis

**Naglis Paliušis** (g. 2004 m. kovo 20 d., Alytuje) – Lietuvos futbolininkas, gynėjas.

Kitados atstovavo įvairaus amžiaus šalies jaunimo rinktinėms.

## Biografija
Dainavos klubo akademijos „FA Dainava“ auklėtinis. Nuo 2017 m. žaidė FA Dainava jaunių komandose. 2019 m. gegužės 5 d. debiutavo Alytaus „Dainavos“ pagrindinėje komandoje Pirmos lygos rungtynėse prieš FC Pakruojis. Alytiškiai sutriuškino varžovus rezultatu 5-0.

2021 m. sezone Alytaus Dainava rungtyniavo A lygoje, o Naglis Paliušis atstovavo dublerių komandai (Dainava B).

2022 m. sezone alytiškiai žaidė Pirmoje lygoje. 2022 m. birželio 20 d. pelnė savo pirmąjį įvartį Pirmos lygos rungtynėse prieš Panevėžys B komandą, o susitikimas baigėsi lygiosiomis 2-2.

2023 m. gegužės 13 d. debiutavo A lygos rungtynėse Alytaus „Dainavos“ pagrindinėje komandoje prieš FK Riteriai. Futbolininkas rungtynes pradėjo ant atsarginių suolelio, o į aikštelę išbėgo po keitimo pačioje susitikimo pabaigoje.Alytiškiai sutriuškino varžovus rezultatu 5-0. 2023 m. pagrindinei komandai atstovavo vos keturis kartus.

2024 m. futbolininkas susilaukė daugiau pasitikėjimo iš vyr. trenerio, sužaidė 14 rungtynių.

2025 m. sausio 21 d. tapo žinoma, kad futbolininkas lieka klube. Po 2025 m. sezono DFK Dainava iškrito iš A lygos, žaidėjo kontraktas pratęstas nebuvo.

2026 m. vasario 19 d. oficialiai pranešta, kad futbolininkas prisijungė prie Tauro klubo.

## Statistika
; A lygos statistika

Spalvų reikšmės:
:  rungtyniavo A lygoje;
:  Pirmoje lygoje;

## Rinktinės
2022 m. buvo kviestas į Lietuvos U-19 rinktinę, sužaidė tris rungtynes.

2024–2025 m. šešis kartus buvo įtrauktas į Lietuvos U-21 rinktinės sudėtį, tačiau taip joje ir nedebiutavo.

## Išnašos

## Nuorodos
* alyga.lt svetainė
* [ SOCCERWAY]
* Transfermarkt
* lietuvosfutbolas.lt
* Globalsportsarchive
Bremertonas

**Bremertonas** () – miestas Jungtinėse Amerikos Valstijose, Vašingtono valstijos vakarinėje dalyje, Olimpijos pusiasalyje, prie Pjudžet Saundo Orčardo užutėkio, priešais Sietlą (kitapus Pjudžet Saundo). Yra uostas (keltai į Sietlą ir aplinkinius miestus), plentai į Takomą, Port Andželesą, atvesta geležinkelio atšaka. Bremertone veikia viena didžiausių JAV Kitsapo-Bremertono karinio laivyno bazė. Atominių laivų ir ginklų utilizavimas. Taip pat medienos apdirbimo, maisto (pieno) pramonė. Veikia Bremertono karinio laivyno muziejus, kuriame eksponuojamas laivas *C. Turner Joy*, dalyvavęs Tonkino įlankos incidente. Veikia Olimpijos koledžas (nuo 1946 m.).

2010 m. 74,0 % miesto gyventojų buvo baltieji, 9,6 % (visų rasių) – lotynoamerikiečiai, 7,6 % – mišrios kilmės, 6,7 % – afroamerikiečiai, 5,5 % – azijiečiai, 2,0 % – indėnai, 1,3 % – okeaniečiai.

## Istorija
Bremertonas įkurtas 1891 m. Viljamo Bremerio kaip Pjudžet Saundo laivyno bazė. Miestas nuo 1901 m. 1927 m. čia įkurdintas Šiaurės Ramiojo vandenyno laivynas, Bremertonas sujungtas su Manetu ir Čarlstaunu.

## Šaltiniai

'
AS Stade Mandji

**AS Stade Mandji** – profesionalus Gabono futbolo klubas, rungtyniaujantis aukščiausioje šalies lygoje. Įsikūręs Port Žantilyje.

## Istorija
Rungtyniavo aukščiausioje šalies lygoje. 2008–2009 m. tapo šalies čempionais. 2022 m. sezone pakartojo šį pasiekimą.

## Sezonai
; Pastarųjų metų sezonai

## Pasiekimai
;  **[[LINAF National Foot 1|Aukščiausioji lyga]]: **
* **Čempionai**: 2008–2009, 2022 m.
;  **[[Gabono futbolo taurė]]: 0**
* **Nugalėtojai**: –.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę Gabono nacionalinei rinktinei.
*  Yann José Gnassa, atraminis saugas;

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
Twix

**„Twix“** – šokoladinis batonėlis, kurį gamina „Mars“. „Twix“ pakuotę paprastai sudaro du siauri batonėliai su karamele viduje, padengti pieninio šokolado sluoksniu.

## Istorija
Pirmą kartą batonėlis buvo pagamintas 1967 m. Jungtinėje Karalystėje ir pavadintas „Raider“. 1979 m. pristatytas Jungtinėse Amerikos Valstijose.

1991 m. pavadinimas Europoje (2000 m. Danijoje, Suomijoje, Norvegijoje, Švedijoje ir Turkijoje) buvo pakeistas į „Twix“, kad atitiktų tarptautiniu mastu naudojamą prekės ženklą. 2009 m. „Raider“ prekės ženklas atgaivintas ir pardavinėjamas Vokietijoje, 2015 m. – Nyderlanduose ir Belgijoje, o 2023 m. pabaigoje – Šveicarijoje.

## Galerija

Vaizdas:Raider 2009 Berlin front.JPG|„Raider“ šokoladiniai batonėliai, kurių pavadinimas 1991 m. buvo pakeistas į „Twix“.
Vaizdas:Raider 2009 Berlin bottom.JPG|„Raider“ šokoladiniai batonėliai, kurių pavadinimas 1991 m. buvo pakeistas į „Twix“.
Vaizdas:Twix.jpg|„Twix“ šokoladiniai batonėliai
Vaizdas:Twix opened.jpg|„Twix“ šokoladinio batonėlio vidus
Vaizdas:Twix white split (6902053171).jpg|„Twix“ baltojo šokolado batonėliai
Vaizdas:Twix minis.jpg|Kinijoje parduodami „Twix“ mini šokoladiniai batonėliai

## Išnašos
San Chuano apygarda (Vašingtonas)

**San Chuano apygarda** (arba *San Vono apygarda*, ) – Jungtinių Amerikos Valstijų apygarda, esanti Vašingtono valstijos šiaurės vakarinėje dalyje, Sališų jūroje. Pagal 2020 m. duomenis, San Chuano apygardoje gyveno 17 788 žmonės. Apygardos būstinė įsikūrusi San Chuano saloje esančiame Fraidei Harboro miestelyje. Užimamas plotas – 1609 km2, aukščiausia vieta – Konstitucijos kalnas (734 m) Orkaso saloje.

Apygarda pasiekiama tik vandeniu arba oru, sudaryta iš tarp žemyninės Vašingtono valstijos ir Vankuverio salos esančio San Chuano salyno, kuriame šimtai rifų, uolų bei salų, iš kurių apgyvendintų yra apie 20. Didžiausią ploto dalį sudaro Orkaso, San Chuano ir Lopeso salos.

## Istorija
1872 m., po vadinamojo „Kiaulių karo“ ribų nesutarimo su Didžiąja Britanija, San Chuano salos tapo JAV dalimi, vėliau nei bet kuri kita vietovė JAV, neskaitant Aliaskos, Havajų ir JAV teritorijų. San Chuano apygarda įkurta 1873 m. iš Vatkomo apygardos dalies, pavadinta pagal San Chuano salas, kurios pavadintos grafo Chuano Vinsento de Guemeso garbei. Kaip ir vietiniai indėnai, šiose salose gyvenę tūkstančius metų, europiečiai naujakuriai naudojosi gausiais salyno jūrų ištekliais. Gyventojų skaičiui augant, San Chuano salos aplinkiniam regionui teikė žuvų ir žemės ūkio produktus, medieną ir kalkes.

Kai kurie gyventojai vis dar verčiasi žvejyba, ūkininkavimu ir miškininkyste, tačiau turizmas, statyba, nekilnojamasis turtas bei savarankiškas darbas yra pagrindiniai apygardos ekonominiai sektoriai, kadangi į San Chuano salas kasmet atvyksta daug lankytojų.

## Gyventojai
2020 m. duomenimis San Chuano apygardoje gyveno 84,46 % baltųjų, 7,3 % lotynoamerikiečių, 5,38 % mišrios rasės, 1,26 % azijiečių, 0,69 % kitų rasių, 0,52 % indėnų, 0,27 % afroamerikiečių ir 0,13 % Ramiojo vandenyno salų kilmės gyventojų.

Beveik visi apygardos gyventojai gyvena didžiausiose: San Chuano, Orkaso ir Lopeso salose.


From the tower on the top of Mt. Constitution 4 - panoramio.jpg|Vaizdas nuo Konstitucijos kalno
A street - panoramio.jpg|Gatvė Fraidei Harbore
Forked waterfall (Unsplash).jpg|Krioklys prie Olgos gyvenvietės


## Šaltiniai
Denden Club

**Denden Club** – profesionalus Eritrėjos futbolo klubas, rungtyniaujantis aukščiausioje šalies lygoje. Įsikūręs šalies sostinėje Asmaroje. Atstovauja šalies gynybos ministerijai.

Namų rungtynes žaidžia Dendeno stadione (), talpinančiame 20 tūkst. žiūrovų.

## Istorija
Rungtyniavo aukščiausioje šalies lygoje. 2024 m. sezone tapo šalies čempionais. Atstovavo šaliai Afrikos žemyno turnyruose.

## Pasiekimai
;  **[[Eritrėjos futbolo lyga|Aukščiausioji lyga]]: 1**
* **Čempionai**: 2024 m.
;  **[[Eritrėjos futbolo taurė]]: 0**
* **Nugalėtojai**:

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę Eritrėjos nacionalinei rinktinei.
*  Eyob Ghmirmay, gynėjas.
*  Filmon Tumzghi, gynėjas.
*  Robel Kidane, saugas.
*  Abiel Okbay, puolėjas.

## Išnašos

## Nuorodos
* Transfermarkt
* Globalsportsarchive
Vašingtono nacionalinė katedra

**Vašingtono nacionalinė katedra** () arba **Vašingtono šv. apaštalų Petro ir Pauliaus bažnyčia** () – anglikonų bažnyčia Vašingtono mieste, JAV. Tai – svarbiausia anglikonų episkopalinė bažnyčia šalyje. Katedra yra penkta pagal dydį pasaulyje ir antra pagal dydį Jungtinėse Amerikos Valstijose, taip pat – trečias pastatas Vašingtone pagal aukštį. 

Bažnyčios kertinio akmens padėjimo ceremonijoje 1907 m. rugsėjo 29 d. dalyvavo 26-asis Jungtinių Amerikos Valstijų prezidentas Teodoras Ruzveltas. Statybos truko 83 metus ir buvo baigtos tik 1990 m, tai yra, praėjus 71 m. po T. Ruzvelto mirties. Katedros atidarymo ceremonijoje dalyvavo 41-asis JAV prezidentas Džordžas Herbertas Bušas. 2011 m. rugpjūčio 23 d. dėl žemės drebėjimo lūžo trys vieno iš pastato bokštų smailės, o ketvirtoji pakrypo. Buvo pažeistos ir kitos katedros konstrukcijos dalys. 2020 m. katedra pradėta restauruoti.

## Šaltiniai
FC 105 Libreville

**Football Canon (FC) 105 de Libreville**, o trumpai vadinamas **FC 105 Libreville** – profesionalus Gabono futbolo klubas, rungtyniaujantis aukščiausioje šalies lygoje. Įsikūręs Librevilyje. 

## Istorija
1975 m. įkurtas klubas. Rungtyniavo aukščiausioje šalies lygoje. Daugkartiniai šalies čempionai ir taurės laimėtojai. Atstovavo Gabonui Afrikos žemyno turnyruose.

## Sezonai
; Pastarųjų metų sezonai

## Pasiekimai
;  **[[LINAF National Foot 1]]: **
* **Čempionai**: 1978, 1982, 1983, 1985, 1986, 1987, 1997, 1998, 1999, 2001, 2007 m.
;  **[[Gabono futbolo taurė]]:**
* **Nugalėtojai**: 1984, 1986, 1996, 2004, 2009 m.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę Gabono nacionalinei rinktinei.
*  Rodrigue Moundounga, gynėjas;
*  Moïse Brou Apanga, gynėjas;
*  Cyrille Avebe, saugas;
*  Étienne Bito'o, puolėjas;

; Užsieniečiai
*  Romaric Lignanzi, atraminis saugas;
*  Le-Destin Bongolo, saugas;
*  Abdoul-Gafar Mamah;

## Išnašos

## Nuorodos
* SOCCERWAY
* FLASHSCORE
* [ Transfermarkt]
* Globalsportsarchive